open-index/open-wikipedia-markdown huggingface dataset:
Ирпинь гол

**Ирпинь гол** (, ) нь Украин дахь Днепр мөрний баруун цутгал юм. 

## Газар зүй 
Ирпинь гол нь Днеприйн өндөрлөгийн баруун хойд суганаас эх аван урсдаг. Эхлээд дорно зүгийг чиглэн урсах ба Украины Корнин сууринг дайрна. Дараа нь зүүн хойд зүгт эргэн урсаж байгаад Унава голын баруун талаас уг голтой нийлнэ. Ингээд Киевээс баруунш 20 км-ийн зайд чигээ өөрчлөн умард зүгт урсана. Ингэж урсах замдаа ижил нэртэй Ирпинь хотыг дайрч, Киевийн усан санд хүрдэг. Ирпинь гол нь нийт 162 км урттай. Түүний усаа цуглуулах талбай 3340 км².

## Түүх 
Ирпень голын урсгал дагуу Киевийн Русийн төв байрлаж байсан бөгөөд тус голтой холбогдол бүхий түүхэн үйл явдлуудыг нэг бус удаа дурдсан байдаг.

1321 онд тус голын хөндийд Ирпень голын тулалдаан болсон бөгөөд үүнд Литвын зэвсэгт хүчин өмнөд Оросын нэгдсэн вант улсуудын хүчийг ялсан байна.

## Цахим холбоос 
## Эшлэл 
1
Ангилал:Европын гол мөрөн
Ангилал:Украины гол мөрөн
Ангилал:Житомир мужийн ус зүй
Ангилал:Киев мужийн ус зүй
Сикарам уул

**Сикарам уул** нь Афганистан ба Пакистан хоёр улсын хил дээр орших уул юм. 

Сафед Кох нурууны ноён оргил Сикарам уулын өндөр нь . Баруун ба хойд талд нь Афганистаны Логар ба Нангархар мужууд байдаг. Зүүн урд талд нь Пакистаны холбооны захиргаан дахь овог аймгуудад харьяалагдах Куррам тойрог оршдог. Кабул голын баруун цутгал болох Сурхруд гол энэ уулын хойд хяраас эх авна. Өмнөд суганаас нь Куррам гол эх авч дорно зүгт урсана. Сикарам нь Хайберын давааны баруун талд болон Пейварын давааны хойд талд бага шиг зайд оршино.

Тус ууланд 1878-1879 онд Их Британийн газар хэмжигч Жорж Батлэй Скотт Афганистанд газар хэмжих ажлаар очих үеэрээ анх авирсан байна.

## Цахим холбоос 
* 

## Эшлэл 
Ангилал:Азийн уул
Ангилал:Афганистаны уул
Ангилал:Хайбер Пахтунхвагийн уул
Ангилал:Логар мужийн газар зүй‎
Ангилал:Нангархар мужийн газар зүй‎
Уж гол (Закарпат)

**Уж гол** (, , ; англи галиг *Uzh*; энэ нэр нь эртний слав хэлний  *ꙋжь* - «могой» гэсэн үгнээс гаралтай) нь Украин ба Словак улсуудын нутгаар дамжин урсах гол юм.

## Газар зүй 
Уж голын нийт урт нь 133&nbsp;километр. Уж гол нь Карпатын нурууны усны хагалбараас буюу Львов муж ба Закарпатын хооронд орших Ушокийн даваанаас эх авах бөгөөд дараа нь Закарпат мужийн баруун хэсгийн тэгш талаар урсана. Ингэж урсах замд нь зүүн талаас нь Лютянка ба Турья голууд ирж түүнд цутгадаг. Ужгород хотын ойролцоох Сторожниця тосгоны орчмоор Уж гол Словакийн хилийг давах ба тэндээсээ ойролцоогоор 21&nbsp;километр орчим урсаад, Драгньовын хавьцаа Лаборец голд цутгана. Лаборец гол нь цаашаа Латорица гол, Бодрог гол, Тиса гол, Дунай мөрөнд цутгах буюу эндээсээ адаг нь Хар тэнгис болдог.

1919 оноос 1930 оны хооронд Ужгород хотоос хойших хэсэг нь Чехословак улсын дотоод дахь нутаг дэвсгэр болох Словак ба Карпатын Украины хилийн гол болдог байжээ.

## Цахим холбоос 
* Уж голын ай сав

## Эшлэл 
3
Ангилал:Европын гол мөрөн
Ангилал:Украины гол мөрөн
Ангилал:Словакийн гол мөрөн
Ангилал:Закарпат мужийн ус зүй
Гэсэрийн Бат-Эрдэнэ

Хөвсгөл аймгийн Арбулаг сумын харьяат

"Хөвсгөлийн хүчтэн" дэвжээ,

"Мөрөн Вилла ХХК"-ны бөх

аймгийн  залуу заан  Гэсэрийн Бат-Эрдэнэ

Барилдааны амжилт

2008 оноос үндэсний бөхөөр тууштай бэлтгэл хийж барилдаж байгаа. Анх 2010 онд Хөвсгөл аймгийн Алаг-Эрдэнэ  суманд түрүүлж сумын заан цол хүртсэн. Тэр жилээ Хөвсгөл аймгийн Арбулаг суманд түрүүлж сумын заан цолоо баталсан.

2015 онд Ардын хувьсгалийн 94 жилийн ой,  Хөвсгөл аймаг байгуулагдсаны 84 жилийн ойн баяр наадамд  Хөвсгөл аймгийн

Их-Уул сумын харъяат МУ-ын залуу начин Батбаярын

Даваа-Очиртой үзүүр түрүүнд үлдэж "Аймгийн заан" цол хүртсэн.

2019 онд Ардын хувьсгалын 98 жилийн ой, Хөвсгөл аймаг байгуулагдсаны 88 жилийн ойн үндэсний бөхийн барилдаанд зургаа даван шөвгөрсөн.

2020 онд Ардын хувьсгалын 99 жилийн ой, Хөвсгөл аймаг байгуулагдсаны 89 жилийн ойн үндэсний бөхийн барилдаанд

шөвгийн наймд үлдсэн.

Анхны багш чөлөөт бөхийн спортын мастер Алтанбагана

Арбулаг сумын биеийн тамирын багш Алтанбагана

Одоогын багш

Орон нутагтаа бэлтгэл сургуулилтаа хийдэг

Гол үндсэн мэх

зүүн хонгодох, мушгиж тонгорох  мэхийг голлон хийж барилддаг

Барилдааны тал

Баруун

Биеийн жин

108 кг

Биеийн өндөр

175 см

Төрсөн он

1990.08.11

Төгссөн сургууль

Бөхийн Шонхор олимп дээд сургуулийн багш дасгалжуулагч ” мэргэжлээр суралцаж төгссөн.

Ангилал:Аймгийн заан
Ангилал:Монголын дасгалжуулагч
Ангилал:Их-Уулын (Хөвсгөл) хүн
Ангилал:Монголчууд
Ангилал:1990 онд төрсөн
Гаанжуурын Батням

ХӨВСГӨЛ АЙМГИЙН АРБУЛАГ СУМЫН ХАРЬЯАТ

"АЙМГИЙН АРСЛАН" ГАНЖУУРЫН БАТНЯМ

Төрсөн аймаг, сум: Хөвсгөл аймгийн Арбулаг сум

Төрсөн он, сар, өдөр: 1987.04.06

Барилдаж эхэлсэн үе: 2004 оноос

Бөхийн удам, бөх болоход нөлөөлсөн зүйл:

Ээжийн талд аймгийн арслан С.Лувсаншарав, а.з С.Дагвасамбуу

Анхны багш: Чөлөөт бөхийн спортын мастер Х.Алтанбагана

Одоогийн багш: Аймгийн арслан Г.Батпүрэв, улсын начин М.Эрдэнэбат, улсын харцага Г.Элбэг, хүчний багш Б.Батням

Анхны цол: 2004 онд Алаг-Эрдэнэ суманд үзүүрлэж, сумын начин

Барилдааны амжилт:

2008 онд Ардын хувьсгалын 87 жилийн ой, Хөвсгөл аймаг байгуулагдсаны 77 жилийн ойн үндэсний бөхийн барилдаанд  Хөвсгөл аймгийн Цагаан-Үүр сумын харьяат  А.х.а Намсрайн Баттүвшинтэй үзүүр түрүүнд үлдэн 8 даван түрүүлж,

"АЙМГИЙН АРСЛАН" цол хүртсэн. Тэрээр Арбулаг сумаас Хөвсгөл аймгийн баяр наадамд түрүүлсэн 2 дахь бөх болсон билээ.

2012 онд Ардын хувьсгалын 91 жилийн ой, Хөвсгөл аймаг байгуулагдсаны 81 жилийн ойн үндэсний бөхийн барилдаанд Хөвсгөл аймгийн Галт сумын харьяат МУ-ын Өсөх идэр начин Чинчулууны Хөхчирэнгэртэй үлдэж  үзүүрлэсэн.Тэрээр Арбулаг сумаас Хөвсгөл аймгийн баяр наадамд үзүүрлэсэн  анхны бөх болсон билээ.

2013 онд Ардын хувьсгалын 92 жилийн ой, Хөвсгөл аймаг байгуулагдсаны 82 жилийн ойн үндэсний бөхийн барилдаанд Хөвсгөл аймгийн Бүрэнтогтох сумын харьяат Аймгийн арслан Бат-Эрдэний Хаш-Эрдэнэтэй  үлдэж  үзүүрлэсэн.

2019 онд Ардын хувьсгалын 98 жилийн ой, Хөвсгөл аймаг байгуулагдсаны 88 жилийн ойн үндэсний бөхийн барилдаанд зургаа даван шөвгөрсөн.

2020 онд Ардын хувьсгалын 99 жилийн ой, Хөвсгөл аймаг байгуулагдсаны 89 жилийн ойн үндэсний бөхийн барилдаанд

шөвгийн наймд үлдсэн.

Биеийн өндөр, жин: Өндөр 178 см, жин 96 кг жинтэй.

Барилдааны тал: Зүүн

Голлож хийдэг мэх: Хутгах, гар ачих

Ирээдүйн зорилго: Улсын цол авах.

Харьяалагддаг байгууллага, дэвжээ:

Хөвсгөлийн хүчтэн дэвжээ,

Боловсрол, мэргэжил: Шонхор БТДС-ийг 2009 онд үндэсний бөхийн багш, дасгалжуулагч мэргэжлээр төгссөн.

Хүндэлж явдаг бөх: Бүх бөхчүүдээ хүндэлдэг.

Гэр бүл: Эхнэр хүүхдүүдийн хамт

Хобби: Шатар тоглох

Эх сурвалж: БӨХ СОНИН

Ангилал:Арбулагийн хүн
Ангилал:Монголчууд
Ангилал:Монголын бөх
Ангилал:Аймгийн арслан
Ангилал:1987 онд төрсөн
Ангилал:Амьд хүн
Күлтигин

**Күлтигин** Монголчилбол Гол Жигин (Руни бичиг: 𐰚𐰇𐰠𐱅𐰃𐰏𐰤‎, галиг:Kül Tign) (684-731) бол Хожуу Түрэгийн хаант улсын гарамгай цэргийн зүтгэлтэн юм. Тус улсыг үндэслэгч Кутлук Элтэрэс хааны хүү, Билгэ хааны дүү юм.

## Нэрний утга 
Күл гэдэг нь түрэг хэлээр нуур гэсэн утгатай ба энэ нь монгол хэлний гол гэх үгтэй адил үг юм. Мөрөн голыг эс тооцвол монгол хэлэнд гол нь 

1. Юмны дотоод төвд байдаг зүйл

2. Чухал үндсэн зүйл гэсэн утгатай. 

Нуур бол бүхэлдээ газраар хүрээлэгдсэн их ус учир Гол гэдэг нь Күл гэдэг үгтэй нэг үг гэдгийг нэгдэхь утгаар батлаж болох юм. Мөн хоёрдахь утгаар бол Монголчууд эрт дээр үеэс хэн нэгэнд хэргэм цол өгөхдөө далай хаан, далай аварга, далай лам, Чингис буюу тэнгис гэх мэтээр их, том, агуу, үлэмж гэсэн утгаар тэнгис, далай гэх үгсийг хэргэлдэг байсан байж болох учир бас л утгын хувьд дүйнэ.

**Тигин** гэдэг нь эзэн гэсэн утгатай цол бөгөөд өдгөөгийн Монгол Түрэг хэлэнд байхгүй ч зарим монгол овгуудын нэрэнд бий. Жишээлбэл **Илжигин** эсвэл **Элжигин** нь Эл, Ил буюу улс, Тигин нь эзэн үнээс Улсын Эзэн гэсэн утга гарч ирнэ. Тэрнээс хэн нэгэн овог аймгаа Илжиг гэсэн нэрээр яасан ч нэрлэхгүй. 

Чингис хааны өвөг дээдэс болох Бөртэ чоно эл нэрний Бөрт нь түрэг хэлээр чонт гэсэн утгатай ба **Боржигин** гэх нэрийг түрэг хэлээр Бөр буюу чоно, Тигин буюу эзэн үүнээс Чоно Эзэн гэх утга гаргах бүрэн боломжтой байна. Үүнээс үзхэд Хөх Түргийн үед түргүүд зарим монгол овог аймгуудад ийнхүү цол хэргэм өгсөн байж болох юм. Дээрхээс үзхэд **Күлтигин** гэх энэхүү нэрийг Гол Тигин, Гол Жигин гэж монголоор нэрлэхэд болохгүй зүйл байхгүй.

## Намтар
701 онд Тардушын шад Могилян, 16 настай дүү Күлтигиний хамт цэрэг удирдан довтолж Чүй мөрний орчмын Киргиз аймаг овгуудыг эзлэн Түрэгийн захиргаанд авчээ. Мөн 703 онд өөрийн ах Тардушын шад цолтой Могиляны хамтаар цэрэг захирч, Байгаль нуураар нутагтай Байыркү аймгийг эзлэн төвшитгөв. 711 онд Тонюкук ноёны захирсан 20,000 цэрэгт багтан явахдаа Өрөнгө голын орчимд Түргеш улсын 100,000 цэрэгтэй байлдаж, Түргешийн Суогэ хааныг нь алж, цэргийн хүчийг нь бут ниргэж ялалт байгуулсан. Энэ тулааныг түүхэнд Болчугийн тулалдаан гэдэг. 
713 онд олон жанжидын хамтаар цэрэг захирч, Харлуг аймгийг эзлэв. 716 онд Капаган хаан нас барсан, үүний дараа хаан суурингийн төлөөх тэмцэл өрнөж, Капаган хааны хүү Бегьюг дэмжигчид, Элтэрэс хааны хүү Могиляныг дэмжигчид гэж хоёр хуваагдахад, цэргийн ноёдын олонхын дэмжлэг авсан Могилян ялж, эсрэг талын олон ноёд, өөрийн авга ах Дуошифу нарыг алж ялалтаа тэмдэглэн, Билгэ хаан цолтой их сэнтийд суув. Энэ явдалд Күлтигин жанжин цэргийн хүчийг удирдан оролцож, өөрийн ахыг шууд ялахад чухал нөлөө үзүүлсэн. 
731 оны 2 сард нас барж, тус жилийн 11 сард дурсгалын чулуун хөшөөг сийлж, тахилын онгоныг байгуулсан. Түүнийг нас барснаас хойш ердөө 3 жилийн дараа түүний ах Билгэ хааныг хороож, Түрэг улсад эрх мэдлийн төлөөх тэмцэл эхэлсэн. 
## Гэр бүл
* Эцэг:Элтэрэс хаан Кутлук
* Эх:Элбилгэ хатан
* Ах:Билгэ хаан Могилян
 
## Эшлэл
Ангилал:684 онд төрсөн
Ангилал:731 онд өнгөрсөн
Ангилал:Хөх Түрэг
Элбилгэ хатан

**Элбилгэ хатан** (Руни бичиг:𐰃𐰠𐱅𐰼𐰾:𐰴𐰍𐰣, галиг:Ilbilga Katun) бол Түрэгийн хожуу хаант улсын Элтэрэс хааны хатан юм. Билгэ хаан, Күлтигин жанжин нарыг төрүүлсэн. Элбилгэ гэдэг нь жинхэнэ нэр биш, төр улсын хааны хатанд олгож байсан хүндэт цол байсан бололтой. Жишээлбэл Уйгур улсын Баянчур хааны авааль эхнэрийг бас ᠋᠋᠋**Элбилгэ хатун** гэж түүхэнд тэмдэглэсэн нь андуурахад хүргэдэг. 
Түүхэнд энэ хатны тухай Билгэ хааны гэрэлт хөшөөнөө гагц удаа дурдажээ. 

 Билгэ хааны гэрэлт хөшөөны бичээст: 
 Дээрээс Түрэгийн тэнгэр, доороос ариун дэлхий ус, Түрэг улс үл сөнөх болтугай, өнөд орштугай хэмээн миний эцэг Элтэрэс хаан, эх Элбилгэ хатан зулайгаас өргөн дэвшүүлэв.

## Эшлэл
Ангилал:7-р зуунд төрсөн
Ангилал:8-р зуунд өнгөрсөн
Ангилал:Хөх Түрэг улс
Кейро

**Кейро** () гэдэг нэрээр алдаршсан **Уильям Жон Уорнер** (, зарим эх сурвалжуудад гүн **Луис Хамон** ч гэдэг, 1866 оны 11 сарын 1-1936 оны 10 сарын 8) нь Ирландын зурхайч, XX зууны эхэн үеийн **далд ухаан**, **ид шидийн зүтгэлтэн** байв. Түүний Кейро нэр нь гарын мэдрэл гэсэн утгатай cheiromancy хэмээх үгнээс гаралтай. Тэрбээр өөрийгөө Энэтхэгт байх хугацаандаа алганы хээ судлал, одон зурхай, Халдейн тоон зурхайд сурч мэдсэн гэж тодорхойлж дүрсэлдэг байв.

## Хувийн амьдрал 
Уильям Жон Уорнер Уильям Уорнер, Маргарет Томпсон Уорнер нарын хүү болж Ирландын Дублин хотын ойролцоох Ратдаун тосгонд төржээ. Тэрбээр Луис Хамон гүн хэмээх нэрийг авсан.

Дурсамждаа дурдсанчлан Кейро нь Энэтхэг улсад мэргэжил дээшлүүлжээ. Өсвөр насандаа Бомбейн Аполло Бундер боомт уруу аялжээ. Тэрбээр Энэтхэгийн Читпаван Брахман (Бярман) хэмээх гурутайгаа уулзсанд түүнийг Махараштра дахь Конкан мужийн хөндий дэх тосгондоо аваачжээ. Хожим нь тэрхүү Брахман Кейрод гарын тухай олон судалгаанууд бүхий эртний номыг судлахыг зөвшөөрөв. Хоёр жилийн турш сайтар судалсны дараа тэрбээр Лондон хот уруу буцаж ирээд алганы хээний судалгааны гараагаа эхэлжээ. Кейро гэрлэх дургүй байсан ч амьдралынхаа сүүлээр гэрлэх тавилантай гэдгээ мэдэж байсан. Тэрхүү гэрлэх эмэгтэй нь өвдсөн үед нь түүнийг асарч байсан хүн нь байсан юм.

## Ажил 
XIX зууны сүүлч, XX зууны эхэн үед Кейро Европ, Америкийн алдартай үйлчлүүлэгчид бүхий өргөн олон дагагчтай байв.

## Үхэл 
Лондонд хэсэг хугацаанд амьдарч байгаад нэлээд хэсэг аялсны эцэст Америкт очиж амьдрах болсон юм. Тэр амьдралын сүүлийн жилүүдээ Холливудад өнгөрүүлж, өдөрт хориод үйлчлүүлэгчтэй уулздаг байсан бөгөөд 1936 онд зүрхний шигдээсээр нас барсан билээ. 

## Ном бүтээл 
Кейро далд ухааны номоо зөгнөсөн байдалд төвлөрч бичсэн байдаг. Кейрогийн олон ном товхимол далд ухааны тухай байдаг. 

### Тоон зурхай 
* *Кейрогийн Тооны тухай ном* 

### Алганы хээ судлал 
* *Кейрогийн Гарын хэл* (1894 онд эхний өөрийн-хэвлэл)
* *Кейрогийн Гарын хөтөч*
* *Та болон таны гар*
* *Кейрогийн Бүх нийтэд зориулсан алганы хээ судлал*
* *Кейрогийн Аз завшаан ба Хувь заяаны ном*
* *Кейрогийн Бүрэн алганы хээ судлал*

### Одон зурхай 
* *Та хэзээ төрсөн бэ?*
* *Кейрогийн Та ба Таны Од: Зурхайн ном*
* *Кейрогийн Дэлхийн Зөгнөл таамаглал ном*
* *Кейрогийн Дурсамж: Нийгмийн алганы хээ судлаачдын дурсамжууд*
* *Титаникийн сүүлчийн нууцууд*
* *Сүнсний тухай үнэн түүхүүд* 

### Уран зохиол 
* Хувь тавилангийн судалгаа (мөн 1898 онд "*Хувь заяат гар*" нэртэйгээр анх хэвлэж байсан)

## Зөгнөлүүд 
Хорьдугаар зууны эхээр алганы хээ судлаач Кейро нь дараах зөгнөлүүд хэлж байсан гэж үздэг. 

* Мата Харигийн хүчирхийллийн үхэл, 
* Оросын Эзэн Хаан II Николайн хувь тавилан, 
* Их Британийн хатан хаан Викториагийн нас барах өдөр
* Титаник живэх өдөр гэх мэт. 

Кейро далайн усан онгоцны ахмадын алганы шугам зураасын дагуу Титаник живэх цаг хугацааг нарийвчилж урьдчилан таамаглаж байв.

## Гадаад холбоос 
* Works by Cheiro at Project Gutenberg

Ангилал:Оккультист
Ангилал:Ирландын зурхайч
Ангилал:Ирландын зохиолч
Ангилал:АНУ-ын зурхайч
Ангилал:АНУ-ын зохиолч
Ангилал:1866 онд төрсөн
Ангилал:1936 онд өнгөрсөн
Симболизм

**Симболизм** (грек. Simbolon - дүрс тэмдэг, таних шинж) - 19-р зууны сүүлч, 20-р зууны эхээр утга зохиол)дүрслэх урлагт хүчтэй түгсэн символизм нь импрессионизм, шүүмжлэлт реализм, позитивизмийнэсрэг үйл ажиллагаагаа чиглүүлж, зүүд, зөн совин, мөрөөдөл, зөгнөлийг үзүүлэхийг эрмэлзэв.

Символизмийн зорилго бол бодит байдлаас дээгүүр, далд, оньсого мэт харилцаа, тухайлбал, хайр дурлал, хүсэл тачаал, зориг эрмэлзлэл, эрх чөлөө, шударга үнэн, хагацал гуниг гэх мэт ертөнцийн төгс зүй зохицолд сайхан сэтгэлээр хүрэхийг эрмэлзсэн хүний дотоод ертөнц, бодол санааг үзүүлэх явдал бөгөөд тэдгээрийг орчин үеийн үйпдвэржилт, техникээс айсан гэлтэй бодлогоширсон, гайхсан дотогш хандсан, ажигласан дүрээр илэрхийпж байлаа. Өвчин зовлон, шаналалыг бага үзүүлдэг нь символизмийн бас нэг онцлог юм.
Ангилал:Урлагийн хэв маяг
Ангилал:Орчин үеийн урлаг
Ангилал:Орчин үе
Ангилал:Утга зохиолын эрин үе
Цагдаагийн Музей

**Цагдаагийн музей** нь Монгол улсын залуу музейнуудын нэг бөгөөд 2014 онд байгуулагджээ. 

## Түүх 
ЦЕГ-ын даргын 2014 оны 4 сарын 14 өдрийн 261 дугаар  тушаалаар “Төв архивын газар” болон ажиллаж байна. Тус архивын газар нь Архивын сан, Тусгай архивын сан, Цагдаагийн түүх судлалын сектор, Цагдаагийн музей гэсэн  бүтэцтэй үйл ажиллагаагаа явуулж байна. Засгийн газрын хөтөлбөрийн хүрээнд цаасан суурьтай баримтыг цахим хэлбэрт шилжүүлэх ажил хийгдэж байна. 

## Үзмэрүүд 
Музейд үе үеийн цагдаа нарын эдэлж, хэрэглэж байсан эд зүйлс, хувцас, хэрэгсэл одо медаль, ном товхимол зэрэг 2000 гаруй ховор үзмэр дэлгэгдсэн ба иргэд, олон нийтэд үнэ төлбөргүй үйлчилж байгаа аж. 

## Байршил 
Баянзүрх дүүргийн “Home Plaza” төвийн дэргэд, Сэлэнгэ зочид буудлын эсрэг талд байрлах Цагдаа олон нийтийн хамтын ажиллагааны төвийн II давхарт Цагдаагийн музей ажиллаж байна.  

## Гадаад холбоос 
*Цагдаагийн музейг үнэ төлбөргүй үзэхийг урьж байна
*“Цагдаагийн музей”-д саатаарай

Ангилал:2014 онд байгуулагдсан
Ангилал:Улаанбаатарын музей
Янь Ши ордны домог

**Янь ши ордны домог** бол Ю Жэнгийн бүтээсэн Хятадын түүхэн олон ангит кино юм. Сяо Лян Маогийн эх зохиолыг баяжуулж Жоу Моу кино зохиолыг бичсэн юм. Гол Дүрд У Жиньян, Чармейн Ше, Цинь Лань, Ниэ Юань, Тань Жуо, Шю Кай нар тоглосон. 2018 оны 7-р сарын 19-нөөс 2018 оны 8-р сарын 26-ны хооронд iQiyi сайт дээр цацагдсан. 15 тэрбум гаруй удаа үзэгдсэн.  

## Эшлэл
Ангилал:Хятадын  телевизийн цуврал
Ангилал:Хятадын кино
Ангилал:2010-д оны цуврал нэвтрүүлэг
Чэн Юаньлян

**Чэн  Юаньлян ** (陳元靚) (1200-1266) бол Өмнөд Сүн улсын Фужянь мужийн Чунань шяниас гаралтай бичгийн эрдэмтэн юм. Номын нэрийг нь Гуанхан Сяньи (广寒仙裔) гэнэ. Түүний намтар түүхийг сурвалжлан хайвал Шилинь Гуанжи(事林廣記), Сүйши Гуанжи(歲時廣記), Бо Вэнь Лү(博聞錄) гэсэн гурван ном гаргасан гэдгээс өөр тодорхой мэдээлэл байдаггүй юм.  

## Холбоотой хуудас 
* Шилинь Гуанжи

## Эшлэл 
Ангилал:1200 онд төрсөн
Ангилал:1266 онд өнгөрсөн
Ангилал:Сүн улсын утга зохиол
Биньямин Нетаньяху

**Биньямин Нетаньяху** (еврей. ‏בִּנְיָמִין נְתַנְיָהוּ‏‎; 1949 оны 10 сарын 21-нд Тел-Авивд төрсөн) — нь 2009 оноос хойш Израил улсын Ерөнхий сайд, өмнө нь 1996-1999 онд ажиллаж байсан Израилын улстөрч юм. Нетаньяху нь мөн Ликуд намын дарга юм. Тэрээр Израилын түүхэн дэх хамгийн удаан буюу 15 жил 3 сар Ерөнхий сайдаар ажилласан бөгөөд Израилд төрсөн анхны ерөнхий сайд юм.

Тел-Авивт еврей гэр бүлд төрсөн Нетаньяху Иерусалимд болон хэсэг хугацаанд АНУ-ын Филадельфи хотод өссөн. Их сургуулиа төгссөний дараа Израилд буцаж ирж Израилын батлан хамгаалах хүчинд элссэн. Нетаньяху Сайерет Маткалийн тусгай хүчний ангид ахлагч болж, Бэлэг ажиллагаа (1968), Изотоп ажиллагаа (1972) зэрэг олон даалгаварт оролцож, нэг ажиллагааны үед мөрөндөө буудуулсан. Нетаньяху 1973 онд Йом-Киппурын дайнд оролцож, Суэцийн сувгийг дагасан тусгай хүчний дайралтад оролцож, Сири лүү хийсэн довтолгоог удирдсан. Нетаньяху халагдахаасаа өмнө ахмад цол хүртжээ.Массачусеттсын Технологийн Хүрээлэн Шинжлэх Ухааны Бакалавр (SB), Мастер (SM) зэрэгтэй төгсөөд Нетаньяху Бостоны Консалтинг Группын эдийн засгийн зөвлөх болжээ.

1978 онд  Израил руу буцаж нүүж Йонатан Нетаньяхугийн нэрэмжит терроризмтой тэмцэх хүрээлэнг байгуулсан.

1982 онд Израилийн АНУ дахь Элчин сайд Моше Аренс Б.Нетаньяхуг өөрийн орлогчоороо томилов. Нетаньяху 1983 онд АНУ-тай хийсэн стратегийн хэлэлцээнд оролцсон Израилийн анхны төлөөлөгчдийн гишүүн байв. 1984 онд Ерөнхий сайд Ицхак Шамир  Нетаньяхуг Израилийн НҮБ-д суух төлөөлөгчөөр томилсон. Энэ үед дөрвөн жилийн хугацаанд тэрээр Ерөнхий нарийн бичгийн дарга асан Курт Валдхаймын нацистуудын өнгөрсөн үйлдлийг илчилсэн НҮБ-ын архивын нууцыг задлах ажлыг хийжээ. Чадварлаг дипломатч болохоо харуулж, авъяаслаг илтгэгч, хатуу маргалдагч Нетаньяху дэлхийн хамтын нийгэмлэгт Израилийн байр суурийг бэхжүүлж чадсан. 1988 онд  Израилд буцаж ирээд Кнессетийн гишүүнээр сонгогдож, 1993 онд Ликудын даргаар сонгогджээ. Тэрбээр 1996 оны сонгуульд намаа ялалтад хүргэж, Израилын хамгийн залуу Ерөнхий сайдаар томилогдсон.

2021 оны 6 дугаар сарын 13-нд Нетаньяху Ерөнхий сайдын албан тушаалаа өгч залуу үеийн төлөөлөл болох Нафтали Бэннет Кнессетын 60 суудал авч Ерөнхий сайд болсон юм.  

## Эшлэл 
Ангилал:Одооны засгийн газрын тэргүүн
Ангилал:Израилын ерөнхий сайд
Ангилал:Израилын батлан хамгаалахын сайд
Ангилал:Израилын гадаад хэргийн сайд
Ангилал:Израилын орон сууцны барилгын сайд
Ангилал:Израилын сангийн сайд
Ангилал:Израилын харилцааны сайд
Ангилал:Израилын хууль зүйн сайд
Ангилал:Израилын шашны сайд
Ангилал:Израилын шинжлэх ухааны сайд
Ангилал:Израилын эрүүл мэндийн сайд
Ангилал:Израилын гадаад хэргийн орлогч сайд
Ангилал:Израилын намын дарга
Ангилал:Кнессетийн гишүүн
Ангилал:Ликуд Намын гишүүн
Ангилал:НҮБ дахь Израилын байнгын төлөөлөгч
Ангилал:Йом Киппурийн дайны хүн
Ангилал:Ойрх Дорнодын мөргөлдөөний хүн
Ангилал:Терроризмын мэргэжилтэн
Ангилал:20-р зууны улс төрч
Ангилал:21-р зууны улс төрч
Ангилал:Өмнөдийн Загалмай Үндэсний одон шагналтан (их загалмай)
Ангилал:Тбилисийн хүндэт иргэн
Ангилал:Тел-Авивын хүн
Ангилал:Иерусалимын хүн
Ангилал:Израилчууд
Ангилал:1949 онд төрсөн
Тэнгэрлэг нэгэн гэр бүл (Tелевизийн цуврал)

***Тэнгэрлэг нэгэн гэр бүл*** бол Брэнда Хэмптонийн продюсерлэж хийсэн Калифорниагийн Глэноак хэмээх зохиомол хотод амьдардаг Камденийн гэр бүлийн тухай төвлөрч өгүүлэх америкийн гэр бүлийн драма төрлийн телевизийн цуврал юм.

Энэ цувралын эхний анги 1996 оны 8-р сарын 26-нд The WB телевизээр цацагдсан. The WB сувгаар нийт 10 улирал цацагдсан ба тухайн телевизийн түүхэнд хамгийн урт үргэлжилсэн цуврал болсон юм. The WB телевиз хаагдаж UPN телевизтэй нэгдэж The CW нэртэй телевиз байгуулагдсан ба 2006 оны 9-р сарын 25-наас эхэлсэн цувралын сүүлийн улирал энэ шинэ сувгаар цацагдсан. 2007 оны 5-р сарын 13-нд төгсгөлийн анги цацагдсан. Тэнгэрлэг нэгэн гэр бүл цувралын сүүлийн ангиудыг Spelling Television компани продюсерлэсэн.

## Оршил 
Энэ цувралд Калифорниагийн Глэноак хэмээх зохиомол хотод амьдардаг Протестант сүмийн ламтан Эрик Камден, түүний Энни болон тэдний долоон хүүхдүүдийн тухай өгүүлдэг. Люсигээс бусад бүх хүүхдүүд нь библийн гол дүрүүдийн нэрээр нэрлэгдсэн. Анхандаа тэд таван хүүхэдтэй байдаг ба 3-р улирлын "In Praise of Women" нэртэй анги дээр ихэр хүүхэд төрж долоон хүүхэдтэй болдог. 4 хүүхэд нь болох Мэт, Мэри, Люси, Саймон нар цувралын туршид өөр өөр цаг хугацаанд гэрээсээ холдоцгоодог. Саймон коллежид сурахаар, Мэри эмээ, өвөөтэйгээ хамт амьдрахаар явдаг бол Мэтт гэрлээд бас эмч болохоор гэр бүлээ орхиж хол явдаг. Хэдийгээр Кэмдений гэр бүлээс гурван хүн байхгүй ч гэсэн гэр үргэлж дүүрэн байдаг. Люси гэрлэснийхээ дараа гаражийн байр луу нүүдэг. Тэдний охин төрөх үед тэд тэндээ л байдаг. Дараа нь тэд хөрш зэргэлдээх байшин руу нүүдэг. Рүүти сүүлийн улирал дээр богинохон хугацаанд Скотланд руу явдаг. Шоуны туршид Кэмденийхэн янз бүрийн зочдод байшиндаа хоргодохыг санал болгодог.

## Гол дүрүүд ба дүрүүд 
* Стефен Коллинс - Эрик Кэмден
* Катеринэ Хикс - Энни Кэмден
* Бэрри Ватсон - Мэтт Кэмден (1-6-р улирал, 7-9-р улирлын зарим анги дээр, 10-р улирал дээр онцгой зочин дүр болж гардаг)
* Дэвид Галлагер - Саймон Кэмден (1-7-р улирал ба 10-р улирал, 8-9-р улирлын зарим анги дээр)
* Жессика Бел - Мэри Кэмден (1-6-р улирал, 7-р улирлын зарим анги дээр, 8 болон 10-р улирал дээр онцгой зочин дүр болж гардаг)
* Бэвэрли Митчелл - Люси Камден
* Макензи Росман - Рүүти Кэмден
* Хаппи Нохой - жинхэнэ нэрээрээ

Ангилал:АНУ-ын телевизийн цуврал
Ангилал:1990-д оны цуврал нэвтрүүлэг
Ангилал:2000-д оны цуврал нэвтрүүлэг

Ангилал:The WB
Ликуд

**Ликуд** (еврей. הַלִּיכּוּד), албан ёсоор **Ликуд - Үндэсний Либерал Хөдөлгөөн** — нь Израилын үндэсний-либерал, баруун-төв үзэлтэй баруун жигүүрийн нам юм. Иргэний нам гэж 1973 онд Менахем Бегин, Ариел Шарон нар хэд хэдэн баруун жигүүрийн намтай эвсэж байгуулсан. 1977 оны сонгуульд Ликуд үнэмлэхүй ялалт байгуулсан нь тус улсын улс төрийн түүхэн дэх томоохон эргэлт болж, зүүний хүчнийхэн анх удаагаа хүчээ алдсан. Израилд анх удаа баруун жигүүрийн нам олон санал авч ялалт байгуулсан нь энэ байв. Гэсэн хэдий ч 1980-аад оны ихэнх хугацаанд улс орноо удирдсаны дараа нам 1992 онд Кнессетийн сонгуульд ялагдсан. Гэсэн хэдий ч Ликудын нэр дэвшигч Биньямин Нетаньяху 1996 оны ерөнхий сайдын сонгуульд ялалт байгуулж, засгийн газар байгуулах үүрэг хүлээсэн. Нетаньяхугийн засгийн газар задарсны дараа, 1999 онд сонгууль зохион байгуулагдаж, Ликуд нам Эхуд Баракийн удирдсан Нэг Израил эвслийн эсрэг ялагдахад хүргэсэн.

2001 онд Ликудийн Ариел Шарон 1999 оны сонгуулийн дараа Нетаньяхуг орлож, ерөнхий сайд Эхуд Барак огцорсны дараа зохион байгуулагдсан 2001 оны ерөнхий сайдын сонгуульд Баракийг ялсан. 2003 оны сонгуульд Ликуд нам нь үнэмлэхүй ялалт байгуулсны дараа Ариел Шарон 2005 онд Кадима намыг байгуулснаар Ликуд намд томоохон хагарал гарч байсан. Үүнээс болж Ликуд нам 2006 оны сонгуульд 4-т орж, Кнессетэд 28 суудал алдсан. 2009 оны сонгуулийн дараа Ликуд нэмж 15 суудал авч чадсан бөгөөд Нетаньяху намаа эргүүлэн хяналтдаа авснаар Бидний гэр Израил, Шас намуудтай эвсэл байгуулж засгийн газрыг хяналтдаа авав. Кадима нам олон тооны суудал авсан ч, олонх болж чадаагүй. Нетаньяху тэр үеэс Ерөнхий сайд байсан бөгөөд Ликуд 2019 оны 4-р сарын сонгуулиар Ликуд Кахоль-лаван намтай суудлын тоогоороо тэнцэж, 2019 оны 9-р сарын сонгуульд Кахоль-лаван нэгээр илүү суудал авах хүртэл Ликуд нам сонгууль бүрд тэргүүлж байсан. 

Ликуд намын гишүүнийг Ликудник (еврей. לִכּוּדְנִיק‎) гэж нэрлэдэг. 

## Дарга
## Сонгуулийн үр дүн
## Эшлэл 
Ангилал:Израилын нам
Ангилал:Консерватив нам
Ангилал:Үндсэрхэг үзэлт нам
Ангилал:Тел-Авивын байгууллага
Ангилал:Либерал нам
Ангилал:1973 онд байгуулагдсан
2020 оны Израилын парламентын сонгууль

**2020 оны Израилын сонгууль** нь 2020 оны 3 сарын 2-нд явагдсан. Сонгуулиар 23-р Кнессетийн 120 гишүүд сонгогдсон.

Сонгуулийн дүн нь улс төрийн мухардалд орж, Ликуд, Кахоль-лаван нар эвслийн тохиролцоонд хүрч засгийн газар байгуулагдсан.Тохиролцооны дагуу ерөнхий сайдын суудал нь Биньямин Нетаньяху, Бени Ганц нарын хооронд эргэлдэж, Бени Ганц 2021 оны 11-р сар хүртэл Ерөнхий сайдын орлогчоор томилогдохоор болсон. Энэ сонгууль нь 2019 оны 4, 9-р сарын Кнессетийн сонгуулийн дараа үргэлжилсэн улс төрийн мухардалын дараа явагдсан.

## Сонгуулийн систем 
Кнессетийн 120 гишүүдийг улсын хэмжээнд нэг тойргоор намын хаалттай жагсаалттай пропорционал системээр сонгдог. Энэ сонгуулийн сонгуулийн босго 3.25% байв. Ихэнх тохиолдолд энэ нь нэг нам хамгийн багадаа дөрвөн суудал авахыг илэрхийлдэг боловч нам нь сонгуулийн босгыг давж, зөвхөн гурван суудал авах (120 гишүүний 3.25% = 3.9 гишүүн) нь математикийн хувьд боломжтой юм.

### Нэмэлт саналын гэрээ 
Хоёр нам эвсэл болж жагсаалтад нэг нам шиг сонгуульд оролцон үлдсэн суудлын төлөө өрсөлдөх боломжтой. Бафер-Одерын арга нь илүү жагсаалтыг үлэмж хэмжээгээр дэмждэг тул ийм эвсэл нь үлдсан суудлыг авах магадлал их гэсэн үг. Хэрэв эвсэл үлдсэн суудлыг авбал Бадер-Офер тооцоог хувийн журмаар хэрэгжүүлж, хоёр намыг хэрхэн хуваахыг тодорхойлдог. Энэ сонгуулиар дараахи намууд эвслийн гэрээ хийсэн:

* Ликуд ба Ямина
* Кахоль-лаван ба Авода-Гешер-Мерец
* Яхадут-ха-Тора ба Шас

## Үр дүн 
### Томоохон хотуудын дүн 
## Цахим холбоос 
*23-р Кнессет. Кнессет

## Эшлэл 
Ангилал:Израил улсын парламентын сонгууль
Ангилал:2020 оны улс төр
Бүгд Найрамдах Кипр Улсын Парламент

**Киприйн Төлөөлөгчдийн Хурал** (грек. Βουλή των Αντιπροσώπων; турк. Temsilciler Meclisi) — нь Бүгд Найрамдах Кипр Улсын парламент юм. Армени, католик, маронит цөөнхийг төлөөлж буй 3 гишүүн болон бусад 56 гишүүнийг пропорциональ системээр таван жил тутамд сонгодог. Суудлын 30% нь Киприйн Туркийн нийгэмлэгт хуваарилагдсан боловч 1964 оноос хойш эдгээр суудал эзгүй байгаа юм.

Ерөнхийлөгчийн нэр дэвшүүлсэн сайд нарыг баталдаг боловч ард түмний сонгосон Ерөнхийлөгч нэгэн зэрэг засгийн газрыг биечлэн удирддаг тул парламентын гүйцэтгэх засаглалд үзүүлэх нөлөө хязгаарлагдмал.

## Бүрэлдэхүүн 
Парламент нь таван жилийн хугацаатай сонгогддог ба 59 гишүүнээс бүрддэг.

* 56 гишүүдийг пропорционал системээр намын жагсаалтаар сонгодог.
* Ард түмний цөөнхид: маронитууд, католикууд, арменичуудад 3 суудал хуварилагдсан байдаг.
* Киприйн турк иргэдэд 24 мандат хадгалагдсан байдаг. Киприйн турк нийгэмлэг нь 1974 оноос хойш сонгуульд оролцохоо больсон.

Суулийн сонгууль нь 2016 оны 5 сарын 22-нд явагдсан.

Ангилал:Азийн парламент
Ангилал:Парламент улс орноор
Хонгийн эгч дүүс

**Хонгийн эгч дүүс** нь Өмнөд Солонгосын Хонг (анг. Hong) овгийн эгч дүүс зохиолчид юм.  **Хонг Жун-ын** нь (1974 онд төрсөн) ба **Хонг Ми-ран** (1977 онд төрсөн), хамтаар нь нэрлэсэн **Хонгийн эгч дүүс** гэдгээрээ алдартай. (Солонгос: 홍자매; Ханча: 洪姊妹; Латин: *Hong Jamae*) нар нь Өмнөд Солонгосын телевизийн дэлгэцийн бүтээлийн зохиолчид бөгөөд өдгөө Dragon студид харъяалагдаж ажиллаж байна. Хамтдаа тэд  *Миний охин* (2005), *Чи үзэсгэлэнтэй* (2009), *Миний найз охин есөн сүүлт үнэг* (2010), *Хамгийн агуу хайр* (2011), *Хааны нар* (2013), *Сүн-Ү-Күн* (2018) ба *Де-Луна зочид буудал* (2019) алдартай романтик-инээдмийн киноны зохиолыг бичжээ. 

## Ажил хөдөлмөр 
### Ажлууд 
Хонгийн эгч дүүс олон тооны кино, тв дэлгэцийн зохиолууд бичсэн юм. 

## Кино бүтээлүүд 
## Шагнал 
* 2011 MBC Drama Awards: Жилийн шилдэг зохиолч (*Хамгийн агуу хайр*)
Ангилал:1974 онд төрсөн
Ангилал:1977 онд төрсөн
Ангилал:Өмнөд Солонгосын кино зохиолч
Египетийн анхдугаар династ

Эртний Египетийн **анхдугаар династ** (Анхдугаар хаант улс) нь Еипетийг нэгтгэн захирч байсан 11 фараоны үеийг хэлдэг бөгөөд Дээд болон Доод Египетийг нэгтгэсэн гэгдэх Нармер фараонаар энэ үе эхэлдэг.   Анхдугаар династ нь Египетийн эхэн үеийн династуудын эхлэл болдог байна. Энэ үед Египетийн төр засаг Тинист төвлөрч байв.

Анхдугаар династын оршиж байсан цаг үе нь судлаачдын дунд одоог хүртэл маргаантай байдаг. Анхдугаар династ нь МЭӨ 30 юмуу 34-р зууны үед байгуулагдаж хүрэл зэвсгийн эхэн үед мөхсөн байдаг. 2013 онд хийгдсэн цацраг идэвхт нүүрстөрөгчийн шинжилгээгээр Анхдугаар династын эхлэл буюу Нармерийн хаан ширээн заларсан онг МЭӨ 3100 он буюу зуунаар авч үзвэл МЭӨ 3218–3035 он (95%-н магадлалтай) гэж тогтоогоод байгаа юм. 

## Династ 
Анхдугаар династын тухай тэмдэглэл маш цөөн тооны дурсгалын зүйлс дээр үлдэж хоцорсон бөгөөд хаадын нэрийг сийлсэн Нармерийн хавтан, Нармерийн мунын толгой, Дэн болон Кагийн хаадын нэрс зэрэг цөөн хэдэн дурсгалын зүйлс л одоо үед хадгалагдан иржээ.    Палермогийн чулууг эс тооцвол эртний Египетийн эхний хоёр династийн тухай тэмдэглэн үлдээсэн сурвалж байдаггүй. Манетогийн "*Aegyptiaca"* гэх сурвалж нь археологийн болон бусад түүхэн сурвалжуудтай зөрөлддөг бөгөөд Мането Анхдугаар династын 9 хаадыг дурдсанаас ганц л бусад бусад сурвалжтай таардаг бөгөөд дээр дурдсан есөн хааны дөрвийнх нь тухай мэдээллийг л тэмдэглэн үлдээсэн байдаг.  Египетийн иероглоф үсгүүд энэ үеэс эхлэн хөгжсөн бөгөөд үүнээс хойш 3000 жилийн туршид бага зэрэг өөрчлөгдснийг эс тооцвол бараг өөрчлөгдөөгүй юм.
Файл:Narmer Palette.jpg|Нармерийн хавтан
Файл:Mace-head of King Narmer.jpg|Нармерийн мунын толгой
Файл:Necklaces with different types of beads. Carnelian, coral, and garnet. 1st Dynasty, c. 3000 BCE. From the Tomb of Mena, Naqada or Abydos Cemetery B, Egypt. The Petrie Museum of Egyptian Archaeology, London.jpg|Анхдугаар династын үед харъяалагдах шүр болон анараар хийсэн хүзүүн зүүлт
Файл:Pottery jar with integral strainer. 1st Dynasty, Early Dynastic Period. From Egypt. The Petrie Museum of Egyptian Archaeology, London.jpg|Салдаггүй шүлтүүр бүхий шавар сав

## Хүн тахил 
Хүн тахил нь анхдугаар династын бүхий л хаадын оршуулгын ёслолын заншил болсон хэсэг байсан бөгөөд фараоны үхлийн дараах амьдралд туслах үүднээс илжиг, муур гэх мэтийн амьтад болон хүн золиослон фараоны булшны ойролцоо байрлуулан бунханд оршуулдаг байжээ. Джерийн булшнаас гэхэд 338 хүний шарил олдсон байдаг. Гэвч энэхүү заншил анхдугаар династыг мөхсөнтэй зэрэгцэн тодорхойгүй шалтгааны үүднээс мартагдсан байдаг.

## Удирдагчид 
Египетийн түүхэн дэх мэдэгдэж буй Анхдугаар династын захирагчдыг доор үзүүлэв:

Ангилал:Эртний Египет
Риймэдийн Самжид

**Риймэдийн Самжид** (1938 онд хуучнаар Ховд аймгийн Жаргалант Сагсай сумын нутаг Хөх хэрц гэдэг газарт төрж, 2018 оны 9 сарын 9-нд Баян-Өлгий аймгийн Өлгийд нас барсан) нь Монгол Улсын урлагийн гавьяат зүтгэлтэн, ардын жүжигчин цолтой бүжигчин, бүжиг дэглээч юм.

## Намтар
Самжид бага  насандаа эцэг эхийн гар дээр хүмүүжсэн бөгөөд 1955 онд Баян-Өлгий аймгийн Хөгжимт Драмын театр анх байгуулагдахад анхны бүжигчнээр орж урлагт бие даан  хөл тавьж эхэлсэн түүхтэй. Тэр цаг хугацаанаас хойш тус театрт 55 жил хөдөлмөрлөхдөө гоцлол бүжигчин болон бүжиг дэглээчээр ажиллаж, монгол ардын бий биелгээ, цуур, хөөмий, ерөөл, тууль, магтаал, товчуур зэрэг язгуур урлагийн соёлын  өвийг Монгол орныхоо бүх аймаг сумуудаас гадна ЗХУ-ын Тува, Халимаг улс болон Хятад, Өвөр монгол, Казахстан, Киргиз зэрэг Ази Европын олон улс оронд урилгаар очиж соёлын өвийг сурталчлан түгээж ирсэн байна. Мөн өөрөө бие дааж аймгийн Х.Д.Театртаа 70 гаруй бүжиг дэглэж хувь нэмрээ оруулан, 30 гаруй үндэстэн ястны  320 гаруй бүжигт бүжиглэсэн бөгөөд түүнийг Баян-Өлгий аймгийн ард түмэн “Урианхай түмний алдарт бийч”, “Язгуур урлагийн  өв тээгч их уурхай” хэмээн хүндэтгэн өргөмжилж иржээ. Казак ард түмний бахархал болдог бүргэд бүжгийг өөрөө дэглэн бүжиглэж дэлхийн тавцанд гаргаж чадсаныг Казахстаны соёлын яам өндрөөр үнэлэн “Казахстан улсын соёлын тэргүүний ажилтан”-аар  шагнасан. Монголын олон ястан, үндэстний урлаг, соёлын өвийг сэргээн хөгжүүлэхэд сэтгэл зүтгэл, хүч хөдөлмөр, авьяас билиг чадвараа зориулсан хөдөлмөрийг Монгол улсын төр засаг өндрөөр үнэлж , Монгол Улсын Ерөнхийлөгчийн зарлигаар 1997 онд “Урлагийн гавьяат зүтгэлтэн”, 2010 онд “Ардын жүжигчин” цолыг тус тус хүртээсэн.

## Гэр бүл
Эхнэр А.Мядагтай 1960 онд гэр бүл болж гал голомтоо бадрааж, 6 хүү 2 охин  найман сайхан хүүхдийн алдар нэр хүндтэй сайн аав  ээж болж үр хүүхдээ эсэн мэнд өсгөн хүмүүжүүлж, эхнэр  Мядагтайгаа 58 жил амьдарчээ.

Ангилал:1938 онд төрсөн
Ангилал:2018 онд өнгөрсөн
Ангилал:Ардын Жүжигчин (Монгол)
Ангилал:Монгол улсын урлагийн гавьяат зүтгэлтэн
Ангилал:Монголын бүжигчин
Ангилал:Монголын бүжиг дэглээч
Кардифф, Алабама

**Кардифф** ( []) нь Америкийн Нэгдсэн Улсын Алабама Муж Улсын Жефферсон тойрогт орших нэгэн суурин юм.

## Хүн ам 
82 оршин суугчтай уг тосгоны хүн ам 26 гэр бүлийн 33 өрхөөс бүрдэнэ. Хүн амын нягтрал нь 158,3 хүн/км² тутамд ногдож байв. Нийт хүн амын 93,9 хувь нь цагаан арьстан, 6,1 хувь нь афроамерикчууд байна. Нийт өрхийн 27,3 %-д нь 18-аас доош насны хүүхдүүд амьдардаг. Өрхийн жилийн дундаж орлого 34.107 доллар бол хүйсээр нь авч үзвэл эрэгтэйчүүдийн дундаж орлого 28.906 доллар, эмэгтэйчүүдийнх 18.125 доллар байна. Мөн түүнчлэн нийт хүн амын 8,1 % нь ядуурлын түвшнээс доогуур амьдралтай байна.

## Эшлэл 
Ангилал:Алабамагийн суурин
Ангилал:Хойд Америкийн суурин
Ангилал:Жефферсон тойрог (Алабама)
Гакона (Аляска)

**Гакона** () нь Америкийн Нэгдсэн Улсын Аляска мужийн Валдиз-Кордова тооллогын газар дахь тооллогын зориулалтын газар (census-designated place) хэмээн нэрлэгддэг суурин юм. Энэхүү суурин нь Гакона голын Коппер голд цутгах бэлчир дээр буюу Ричардсон хурдны замаас хэдхэн километрийн зайтай зүүн талд нь оршдог.

## Tүүх 
Аляскын уугуул оршин суугчдаас Атна овгийнхон 7000 жилийн өмнө Коппер голын нам дор газарт амьдарч байжээ. Гаконаг удаан хугацааны турш түлээ ба загасны агуулах газраар ашиглаж байгаад сүүлд тогтсон суурин байгуулжээ. 

1904 онд Валдиз-Ийгл (*Valdez-Eagle*) ба Валдиз-Фэрбанкс (*Valdez-Fairbanks*) чиглэлүүдэд явах замын уулзварт *«Дойлегийн гуанз»* нэртэй хоолны газар баригдав. Энэхүү цайны газрын дэргэд шуудан, шуудангийн хөсөг тэрэгний жүчээ болон адууны туурай тахлагч газрууд нэмэгдэн баригдав. Эдгээрээс нэлээд хэд нь одоо ч бас байдаг.

## Цахим холбоос 
* Alaska Community Database: Gakona

Ангилал:Аляскын суурин
Ангилал:Хойд Америкийн суурин
Ангилал:Валдиз-Кордова
Еврей Википедиа

**Еврей Википедиа** (еврей. ויקיפדיה העברית‎) — нь Википедиа цахим нэвтэрхий толийн еврей хэл бичгийн хувилбар юм. Энэхүү хувилбар нь 2001 оны 5 сарын 11-нд ажиллаж эхэлсэн бөгөөд 2021 оны 2-р сарын байдлаар 289,000 гаруй өгүүллийг агуулж байна.

## Түүх 
* 2001 оны 5 сарын 11: hebrew.wikipedia.org дээр еврей хэлээрх хувилбар байгуулагдахыг зарласан
* 2003 оны 7 сарын 8: еврей хэлний хувилбар нээгдсэн
* 2003 оны 10 сарын 25: 1000 өгүүлэл
* 2004 оны 7 сарын 22: Еврей википедиачдын анхны уулзалт Израилын Тел-Авив хотод болов
* 2004 оны 9 сарын 10: 10,000 өгүүлэл
* 2004 оны 9 сарын 20: דגל קזחסטן (Казахстаны далбаа) өгүүлэл бүх Википедиагийн сая дахь өгүүлэл болов
* 2005 оны 5 сарын 29: Еврей Википедиа нь 20 мянган өгүүллийн шугамыг давсан
* 2006 оны 7 сарын 3: 40,000 өгүүлэл
* 2006 оны 12 сарын 24: Еврей Википедиа нь бэлгэдлийн "50,000-ын клуб"-т орсон
* 2010 оны 1 сарын 10: 100,000 өгүүлэл
* 2013 оны 8 сарын 29: 150,000 өгүүлэл
* 2016 оны 12 сарын 29: 200,000 өгүүлэл
Еврей Википедиад зохион байгуулалттай өгүүлэл бичих хэд хэдэн төсөл багтдаг бөгөөд тэдгээрийн дотор Wikitort - Эрүүгийн хэргийн тухай анхны өгүүлэл бичих эрдэм шинжилгээний төсөл, PhysiWiki - Физикийн талаар нийтлэл бичих, сайжруулах төсөл, болон бусад хэрэгжүүлж буй эрдэм шинжилгээний төслүүд багтдаг. Өөр нэг томоохон төсөл бол Еврейчүүдийн түүх ба Израилын түүх юм. 2006 онд Elef Millim төсөл (англи. Thousand Words / Thousand Miles project) -ийг эхлүүлж, уг төслөөр Википедиаг үнэгүй дүрсээр хангаж өгчээ.

Еврей хэлний зөв бичгийн дүрэм нь маргаантай асуудал юм. Еврей хэлний академиас гаргасан стандартуудыг нийтлэг хэрэглээнд байнга нарийн нямбай мөрддөггүй тул Еврей Википедиагийн нийгэмлэг зөв бичихдээ алдаа, асуудлыг хэлэлцүүлэг, санал асуулгаар шийддэг.

Еврей Википедиа нь жил бүр тэмцээн зохиодог бөгөөд заримдаа Викимедиа сангийн тусламжтайгаар олон нийтийн цугларалт, зугаалга зохион байгуулдаг.

## Статистик 
2021 оны 2 сарын 22-ны байдлаар Еврей Википедиагийн хувилбарт 289,059 өгүүлэл байна.

775 765 хэрэглэгч бүртгэгдсэн бөгөөд тэдний 3749 нь сүүлийн 30 хоногт ямар нэгэн үйлдэл хийсэн, 35 гишүүн администратор статустай байна. Нийт засварын тоо 30,651,608 байна.

## Эшлэл 
Ангилал:Википедиа хэлээр
Википедиа
Ронда Роузи

UFC-гийн хөнгөн жингийн дэлхийн аварга, "Роуди" хочит жүдоч, жүжигчин **Ронда Жин Роузи** () 1987 оны 2 сарын 1-нд Калифорнийн Риверсайдад мэндэлжээ. Рондаг төрөхөд хүй нь хүзүүг нь ороосноос дууны хөвч нь гэмтжээ. Рондагийн ээж Энн Мариа Де Марс нь жүдогоор хичээллэдэг, жүдогийн дэлхийн аварга шалгаруулах тэмцээнд түрүүлсэн анхны америк хүн бол түүний өвөө Алфред Ведделл нь Тринидад ба Тобагогоос Хойд Америкт цагаачилж ирсэн анхны өнгөт арьст эмч хүн. Ронда англи, польш, тринидад ба тобаго, венесуэл гаралтай. Ронда хөвчөө гэмтээснээс болж 6 нас хүртлээ ярьж сурах, апраксиа (гэмтлээс үүдсэн ямар нэг үйлдэл хийж чадахгүй байх)-тай тэмцсэн бөгөөд тэдний гэр бүл Хойд Дакота руу нүүж, хэл заслын мэргэжилтнээр Рондад эмчилгээ хийлгэв. Ронда ахлах ангиасаа сургуулиа орхиж, сүүлд ахлах сургууль төгсөх шалгалт өгсөн.

Роузи багадаа аавынхаа шаардсанаар усан спортоор хичээллэж эхэлсэн байна. Гэвч түүнийг найман настайд эцэг нь амиа хорлосны дараа усан спортыг орхилоо. 11 нас хүрэхэд нь ээж нь жүдогоор өөрөө дасгалжуулан хичээллүүлж, 17 настай Ронда 2004 оны Афины олимпод оролцохдоо хамгийн залуу жүдочин (63 кг) нь болж байв. Тус олимпын эхний шатнаас хасагдсан ч 2004 онд Унгарт болсон өсвөрийн дэлхийн аваргын алтан медаль, 2008 оны Бээжингийн олимпоос жүдогийн төрөлд хүрэл медаль хүртэж, энэ төрөлд медаль хүртсэн анхны америк эмэгтэй болов.

Гэсэн ч олимпын дараа түүний карьер уналтад орж, Ронда амьдралаа залгуулахын тулд хэсэг хугацаанд наймаа хийж, бартендерээр ажиллаж, илүү цалинтай ажил хийхийг хүсэвч түүний авьяас чадварт таарсан ажил олдохгүй, ажлын анкетанд өөр биччих олигтой зүйл байсангүй. Харин Жина Карано, Жюли Кедзи нарын тоглолтыг телевизээр олж харснаар бүх зүйл өөрчлөгдөж, 2010 оноос MMA буюу холимог тулааны төрөлд сонирхогчийн хувиар гараагаа эхлүүлсэн Ронда “UFC”-ийн дэвжээнд анхны аварга болж, 12 тулаан хийхдээ ганц ч ялагдаагүй бөгөөд өрсөлдөгч тамирчнаа найман удаа хүнд цохилтод оруулж, “UFC 190” тоглолтод аваргын бүсээ хамгаалсан тулааныг нь 170 сая гаруй хүн шууд үзсэн удаатай. Ронда UFC, WWE-ын төрөлд аварга болсон цорын ганц эмэгтэй.

Ронда Роузи бол эдүгээ цагийн UFC-гийн хамгийн алдартай оддын нэг. Тиймээс ч хэд хэдэн кинонд түүнийг урьж тоглуулсан юм. "The Expendables III" 2014, "Галзуу хурд" 2015 зэрэг кинонд Вин Дизель, Сильвестр Сталлоне, Арнольд Шварценеггер, Мел Гибсон, Харрисон Форд, Дольф Лундгрен нарын хамт тоглоод үзсэн бүсгүй.

2017 онд UFC-ийн хүнд жингийн тулаанч Трэвис Браунтай гэрлэсэн, одоо Калифорнид амьдарч байгаа.

Ангилал:1987 онд төрсөн
Ангилал:АНУ-ын олимпын хүрэл медальтан
Ангилал:АНУ-ын жүдоч
Ангилал:АНУ-ын холимог тулаанч
Ангилал:АНУ-ын жүжигчин
Паго Паго

**Паго Паго** (, дуудлага ) нь Тутуила арал дээр оршдог Америкийн Самоагийн төв суурин юм. 

Энэхүү хот нь нийт арлын бүлэгт шаардлагатай барааны орох хөдөлгөөн ба аяллаар ирж буй зочин гийчдийн хөлийн газраас гадна өөрийн гэсэн олон улсын нисэх буудалтай. Өдрийн дундаж температур жилийн турш 20–30&nbsp;°C байдаг. Паго Пагод Өмнөд Номхон далайн байгалиасаа гүн усан боомтуудын нэг стратегийн чухал байршилд байдаг бөгөөд энэ нь дэд бүтцийн хувьд нэлээд сайн хөгжүүлсэн учраас олон улсын загас боловсруулах олон үйлдвэр байрладаг. Хотын аж үйлдвэрлэлийн дийлэнх хувийг аялал жуулчлал, үзвэр үйлчилгээ, хүнсний бүтээгдэхүүний үйлдвэрлэл, түүний дотор ялангуяа туна буюу алтан жад загасыг боловсруулах ба савлах ажил эзэлнэ. Тийм ч учраас Паго Паго нь 1993 онд алтан жад загасны боловсруулалтаараа дэлхийд дөрөвт эрэмбэлэгдэж байсан бөгөөд алтан жад загасны боловсруулах үйлдвэрлэлээрээ дэлхийд хамгийн томд тооцогддог аж ахуйн нэгжүүд болох Chicken of the See, Starkist байрлан, жилдээ алтан жадны нөөшилж, лаазалсан бүтээгдэхүүний экспортоор ойролцоогоор 445 сая америк долларын борлуулалт хийсэн байна.

Паго Паго нь Америкийн Самоа дахь цорын ганц өндөр хөгжилтэй хот маягийн суурин юм.

## Цахим холбоос 
## Эшлэл 

Ангилал:Америкийн Самоагийн суурин
Ангилал:Австрали ба Далайн орнуудын суурин
Ангилал:Австрали ба Далайн орнуудын нийслэл
Альтинг

**Альтинг** (исл. Alþingi; шууд утгаар 'бүх нийтийн хурал') — нь Исланд улсын үндэсний парламент юм. Энэ нь дэлхийн хамгийн анхны парламент гэгддэг. Альтинг нь 930 онд *Þingvellir* ("хурлын талбай") дээр байгуулагдсан бөгөөд дараа нь тус улсын нийслэл Рейкьявик хот зүүн тийш 45 км-ийн зайд байгуулагдсан. 1262 онд Исланд Норвеги улстай нэгдсэний дараа ч Альтинг 1800 он хүртэл *Þingvellir*-т үргэлжлүүлэн хуралдаж байсан. Энэ нь 1844 онд сэргээгдсэн бөгөөд тэр үеэс хойш Рейкьявикт хуралдаж байна. Одоогийн парламентын барилга болох *Alþingishús* нь 1881 онд баригдсан. Нэг танхимтай парламент нь 63 гишүүнтэй бөгөөд дөрвөн жил тутамд намын жагсаалтаар пропорционал системээр сонгогддог. Одоогийн даргаар Стейнгримюр Йоуханн Сигфуссон ажиллаж байна.

## Эх сурвалжууд
## Цахим холбоос 

Ангилал:Парламент (Европ)
Ангилал:Парламент улс орноор
Godannar

**Marriage of God & Soul Godannar!!** () нь Японы анимэ юм. 2003 оны 10 сарын 1-нээс 2004 оны 6 сарын 29 хүртэл AT-X телевизээр гарчээ. Oriental Light and Magic, Anime International Company-ийн бүтээл. Найруулагч: Нагаока Ясүчика; зохиолч: Кавасаки Хироюки.

## Дүрүүд
## Холбоос
*http://www.animenewsnetwork.com/encyclopedia/anime.php?id=2341*Godannar* Anime News Network вэбсайт дахь

Ангилал:Анимэ
Назарет

**Назарет** (араб. النَّاصِرَة; еврей. נָצְרַת; грек. Ναζαρέτ; лат. Nazareth) — нь Израилын Умард тойргийн хамгийн том хот юм. Назаретыг "Израилын араб нийслэл" гэж нэрлэдэг. 2019 онд Назарет хотод 77,445 хүн амьдарч байсан. Хүн амын дийлэнх нь араб иргэд бөгөөд тэдний 69% нь ислам, 30.9% нь христийн шашин шүтдэг. Назареттай зэрэгцэн баригдсан Ноф-ха-Галиль (хуучнаар **Назарет-Иллит**) нь 1976 оны 6-р сард тусдаа хот болсон ба 2014 онд 40,312 еврей хүн амтай байсан.

Библид энэ хотыг Есүсийн бага насны гэр гэж дүрсэлсэн байдгаас тус хот Христийн шашны мөргөлийн төв болсон бөгөөд Библийн үйл явдлыг тэмдэглэсэн олон бунхантай.

## Эшлэл 

Ангилал:Умард тойргийн суурин (Израил)
Ангилал:Шинэ Гэрээний суурин
Ангилал:Израилын археологийн олдворт газар
Ангилал:Эртний Израилын хот
Дэлхийн спэй өдөр

2006 оноос эхлэн жил бүрийн 2-р сарын сүүлийн мягмар гарагт **дэлхийн спэй өдөр** буюу “**амьтдыг хөнгөлөх өдөр**”-ийг тэмдэглэж иржээ.

## Түүх 
Анх энэхүү өдрийг 1995 оноос Амьтдын Лигийн Дорисын Өдөр /Doris Day Animal League (DDAL)/ хэмээх жил бүр зохион байгуулагддаг үйл ажиллагаааны хүрээнд анх АНУ-д тэмдэглэж, энэ өдөр гудамжны тэнэмэл амьдралтай амьтдыг хөнгөлж, үр дамжих сувгийг нь боохыг уриалж, түүний ач тусыг танилцуулж байсан байна. DDAL нь 2006 оноос АНУ-ын хүмүүнлэгийн нийгэмлэгтэй /Humane Society of the United States (HSUS)/ хамтран ажиллах болсноор уг өдөр нь энэ цагаас эхлэн HSUS-ийн ивээл дор дэлхийн өдөр болон зохион байгуулагдах болжээ.

Бид гэрийн тэжээвэр амьтдаа маш ихээр хайрладаг тул гудамжинд хүнд нөхцөлд амьдарч байгаа амьтдыг харахаараа ихэд өрөвддөг билээ. Тэдгээр амьтдын хувьд орох оронгүй, хайрлах эзэнгүй, хоол тэжээлийн хомсдолтой байдлааар өдөр хоногийг төөрүүлэхээс гадна, халдварт өвчин тусах, тараах, гудамжны амьтан усгалд өртөн амиа алдах гэх мэт эмгэнэлтэй хувь заяа хүлээж байдаг.

Тиймээс цаашид олон олон амьтныг ийм хүнд, өрөвдөм хувь заяанд амьдруулахгүйн тулд, одоо амьд байгаа амьтдыг харгисаар устгахгүй байх хамгийн сайн арга нь гудамжны болон өсгөж үржүүлэхийг хүсээгүй гэрийн тэжээмэл амьтдын үржлийг зогсоох мэс ажилбар хийх нь хүмүүнлэг ажил болж байгаа юм. Гэвч үүнийг эсэргүүцдэг хүмүүс ч бас байдаг.

Монголчууд бидний хувьд энэ бол эртнээс байсан зан үйл бөгөөд үржлийн азарга, бух, хуц, ухна, буураас бусад бүх эр малаа хөнгөлж, агталж ирсэн тул тийм ч хол сонсогдохгүй байх.

Анх муур, нохойнд мэс ажилбар хийх ажлыг 1930-аад оноос хийж эхэлсэн бөгөөд анхны амьтдад спэй хийдэг эмнэлэг 1969 онд Лос-Анжелес хотод нээгджээ.

1970 оны үед гудамжны тэнэмэл амьтдын тоо хэт ихсэж хамгаалах байрууд дүүрсэн бөгөөд энэ үед зовлонгүйгээр тариа тарьж устгах буюу эутанаци /euthanasia/ хамгийн өндөр хэмжээнд хүрч байв.

Тиймээс 1972 оноос Америкийн амьтдад харгис хэрцгий хандахаас урьдчилан сэргийлэх нийгэмлэгийн /The American Society for the Prevention of Cruelty to Animals/ зүгээс гэртээ амьтан тэжээхээр үрчлэн авч байгаа бүх хүмүүсийг амьтандаа спэй хийлгэхийг шаардах болжээ.

DDAL-ээс мэдээлснээр бол 2008 оноос хойш 39 муж улсын 6,421 мал, 6,388 муур, 3,007 нохой, 26 туулайнд мэс ажилбар хийсэн бөгөөд уг ажилд зориулж HSUS-ийн зүгээс 385,000 долларын санхүүжилт өгсөн байна.

## 2014 оны дэлхийн спэй өдөр болсон үйл ажиллагаа 
2014 оны дэлхийн спэй өдрөөр АНУ-ын 50 мужаас гадна нийт 41 улс оролцож 700 газарт энэ өдрийг зохион байгуулсан бөгөөд 68,000 амьтныг мэс засалд хамруулж байжээ. Харин тус жил Канадын Хүмүүнлэг Нийгэмлэгүүдийн Холбооны /The Canadian Federation of Humane Societies/ зүгээс “ Канад улсад спэй хийх эмнэлгийн хүртээмжийг нэмэгдүүлье” уриатай зохион байгуулж, тус өдрөөр мал эмнэлгүүд энэ үйлчилгээнийхээ үнийг хямдруулан ажилласан байна.

Өнөөдөр Монголд ч бүх мал, амьтны эмнэлгүүд спэй үйлчилгээг хийдэг болсон.

Ангилал:Амьтан хамгаалал
Ангилал:Хоёрдугаар сарын баяр ёслолын өдөр
Цахимаар суралцах өдөр

2011 оноос эхлэн жил бүрийн 02-р сарын сүүлийн пүрэв гарагийг цахимаар суралцах өдөр  /Digital Learning Day/ болгон тэмдэглэж ирсэн.

2011 онд технологи ашиглан сургалт явуулах нь ямар ч ашиггүй мэт хүмүүс боддог байв. Тухайн үедээ технологийг сурган хүмүүжүүлэх арга зүйд ашиглан хувь хүн бүрт онилсон арга барил болоод илүү найдвартай хичээл заах арга барил гарч ирнэ гэдэгт хүмүүс төдийлөн найдлага тавьдаггүй байлаа. Бүр багш нар хичээлийн үйл явцыг дижитал болгох нь муу үр дагавартай гэдэгт итгэдэг олонхи ч байж. Одоо ихэнх улсад цахимаар хичээл орох, хоцрогдол арилгах, компьютерийн туслалцаатай хичээллэх нь хэвийн үзэгдэл болсон байна. Тэр үеийнхээ шинэлэг аргаар хичээл зааж ирээдүйн цахим хичээлийн боломжийг харсан багш нар илүү цаг гаргаж судалгаа хийх, хичээлд хэрэг болох программууд татах, тэдгээр программуудаа бүрэн сурахын тулд тусгай хичээлд суух зэрэгт захирал болон дээд албаны хүмүүсээс зөвшөөрөл авах гэж үйлээ үздэг байсныг дэмжих зорилгоор анх Сайн Боловсролын Холбоо /Alliance for Excellent Education (All4Ed)/ анхны цахим сургалтын өдрийг тэмдэглэжээ.

Хамгийн анхны цахим сургалтын өдөр АНУ-ын цэцэрлэгээс ахлах сургууль хүртэлх бүхий л улсын боловсролын байгууллагуудруу чиглэж технологитой хэрхэн харьцах, яаж ашиглах, зөв зохистой хэрэглэх аргуудыг зааж байлаа. Энэхүү төсөлд ихэвчлэн залуу багш нар, захирал болон дүүргийн удирдлагууд оролцон дэмжиж байлаа. Ингэж ажилласнаар технологи нь зүгээр л "төхөөрөмжүүд" гэхээсээ илүүтэйгээр сурагчдад өгөх зааварчилгааг сайжруулах, сурагчийн боломжийг нэмэгдүүлэх, боловсролын тэгш бус байдлыг арилгахад шаардлагатай хэрэгсэл мөнөөсөө мөн хэмээн мэдэгдэх анхны алхамуудын нэг болж чадсан юм. Саяхан л тэмдэглэж эхэлсэн цахим сургалтын өдөр нь #DLDay өнөөдөр сурган хүмүүжүүлэгчид олон нийтийн мэдээллийн хэрэгсэл ашиглан өөрсдийн сургууль, хамт олны дунд гарсан шинэлэг санаа, технологитой холбоотой түүх, өөрсдийн туршлагаа хуваалцдаг онлайн баяр болон хөгжив.

Ковид-19 цар тахлаас болж ихэнхи сургуулиуд хөл хорионд орсон өнөөдрийн нөхцөлд энэ баяр нь хэзээ хэзээнээсээ илүү чухал утга учиртай боллоо. Учир нь 2020 онд дэлхийн улс орнуудын ихэнх нь сургуулиудаа хааснаас болж хичээлээ заавал цахим аргаар заах, сурагч нартаа илүү ойлгомжтой мэдээлэл хүргэх тал дээр ажиллах шаардлагатай болсон. Мэдээж энэ нь хүн болгоны хүссэн зүйл биш байсан ч цахим хичээлийн хаана ч, хэзээ ч хамаагүй сурж болдог давуу талуудыг харуулж, хуучинсаг аргаар хичээл ээ орж байсан сургуулиудыг шинэчлэл хийхэд чухал ач холбогдол өгсөн.

Ангилал:Албан бус баярын өдөр
Ангилал:Хоёрдугаар сарын баяр ёслолын өдөр